**สำนักวิจัยและบริการวิชาการ   แบบฟอร์มวิจัย 02**

**สัญญา****การรับทุนสนับสนุนงานวิจัยจากมหาวิทยาลัยภาคตะวันออกเฉียงเหนือ**

**ประจำปี.......................................**

เลขที่สัญญา....................................

เขียนที่ มหาวิทยาลัยภาคตะวันออกเฉียงเหนือ

วันที่..................เดือน.................................พ.ศ. .........................

สัญญานี้ทำขึ้นระหว่าง มหาวิทยาลัยภาคตะวันออกเฉียงเหนือ โดย อธิการบดีมหาวิทยาลัยภาค-ตะวันออกเฉียงเหนือ ซึ่งต่อไปนี้เรียกว่า “ผู้ให้ทุน” ฝ่ายหนึ่ง กับ ข้าพเจ้า............................................................. อายุ.................ปี สัญชาติ...............เชื้อชาติ................อยู่บ้านเลขที่................หมู่...........ถนน..............................ตำบล............................อำเภอ.......................... จังหวัด.............................. เบอร์โทร.(มือถือ)............................ สังกัดคณะ/สำนัก/ศูนย์.............................................................. ซึ่งเรียกว่า “ผู้รับทุน” อีกฝ่ายหนึ่ง คู่สัญญาได้ตกลงกันต่อไปนี้

**ข้อ 1.** “ผู้ให้ทุน” ตกลงให้ทุนสนับสนุนงานวิจัยแก่ “ผู้รับทุน” ในการวิจัยโครงการชื่อเรื่อง :

(ภาษาไทย)............................................................................................................................................................................................................................................................................................................................

(ภาษาอังกฤษ).......................................................................................................................................................................................................................................................................................................................

**ข้อ 2.** “ผู้รับทุน” จะดำเนินงานวิจัยให้เสร็จสิ้นสมบูรณ์ ในระยะเวลาที่กำหนดไว้ในข้อ 5

**ข้อ 3.** “ผู้รับทุน” ได้รับเงินทุนสนับสนุนงานวิจัย เป็นจำนวนเงิน...................................................บาท(...............................................................) จาก “ผู้ให้ทุน” โดยจะแบ่งการเบิกจ่ายออกเป็นจำนวน 3 งวด ดังนี้

**งวดที่ 1** เป็นเงินจำนวนร้อยละ 30 ของเงินทุนสนับสนุนงานวิจัยเป็นจำนวนเงิน...........................บาท(....................................................) จะจ่ายให้แก่ “ผู้รับทุน” ภายในกำหนด.......วัน นับจากวันลงนามในสัญญา

**งวดที่ 2** เป็นเงินจำนวนร้อยละ 30 ของเงินทุนสนับสนุนงานวิจัยเป็นจำนวนเงิน...........................บาท(....................................................) จะจ่ายให้แก่ “ผู้รับทุน” เมื่อมีการรายงานความก้าวหน้าโครงการวิจัย (รายงานวิจัย 3 บท พร้อมเครื่องมือวิจัย (ถ้ามี)) โดยรายงานความก้าวหน้าดังกล่าว ผ่านการพิจารณาและได้รับการรับรองจากสำนักวิจัยและบริการวิชาการ มหาวิทยาลัยภาคตะวันออกเฉียงเหนือ เรียบร้อยแล้ว

**งวดที่ 3** เป็นเงินจำนวนร้อยละ 40 ของเงินทุนสนับสนุนงานวิจัยเป็นจำนวนเงิน...........................บาท(....................................................) จะจ่ายให้แก่ “ผู้รับทุน” เมื่อการวิจัยแล้วเสร็จสมบรูณ์ และ “ผู้รับทุน”ได้ส่งมอบรายงานผลการวิจัยฉบับสมบูรณ์ตามข้อ 6 ให้แก่ “ผู้ให้ทุน” และสำนักวิจัยและบริการวิชาการ มหาวิทยาลัยภาคตะวันออกเฉียงเหนือได้รับตรวจรับรายงานผลการวิจัยที่ส่งมอบถูกต้องครบถ้วนตามสัญญาแล้ว

**ข้อ 4.** “ผู้รับทุน” จะต้องส่งรายงานความก้าวหน้างานวิจัยให้ “ผู้ให้ทุน” ทราบทุก 3 เดือน นับจากวันที่เริ่มทำสัญญาขอรับเงินทุนสนับสนุนงานวิจัย

**ข้อ 5.** “ผู้รับทุน” สนับสนุนงานวิจัยจะต้องทำการวิจัยให้เสร็จสมบรูณ์ภายในเวลาไม่เกิน**..............** นับจากลงนามในสัญญา

กรณี “ผู้รับทุน” ไม่สามารถดำเนินการวิจัยตามโครงการวิจัยให้แล้วเสร็จภายในกำหนดเวลาตามวรรคแรกได้ “ผู้รับทุน” ต้องชี้แจงเหตุผล สภาพปัญหา และระบุระยะเวลาที่ขออนุมัติขยายพร้อมทั้งเสนอแผนการใช้จ่ายเงินในการดำเนินการวิจัยที่ปรับปรุงใหม่ต่อ “ผู้ให้ทุน” เพื่อพิจารณาโดยให้ยืนเป็นหนังสือขออนุมัติขยายเวลาก่อนวันสิ้นสุดโครงการไม่น้อยกว่า 30 (สามสิบ) วัน

กรณี “ผู้รับทุน” ได้รับทุนสนับสนุนไปแล้ว แต่มีความประสงค์จะขอยกเลิกสัญญาการรับทุนสนับสนุนงานวิจัย “ผู้รับทุน” จะต้องทำหนังสือชี้แจงถึงเหตุผล สภาพปัญหา ที่ไม่สามารถทำงานวิจัยดังกล่าวได้ ภายในระยะเวลา 90 วัน (นับตั้งแต่วันที่ได้รับเงินทุนสนับสนุนงานวิจัยงวดที่ 1) โดย “ผู้รับทุน” จะต้องคืนเงินทุนวิจัยทั้งหมดแก่ “ผู้ให้ทุน” หากเลยกำหนดเวลา 90 วัน ผู้รับทุนจะต้องคืนเงินทุนวิจัยทั้งหมดแก่ผู้ให้ทุน โดยยินยอมให้หักจากเงินเดือนของผู้รับทุนเป็นรายเดือน อย่างน้อยเป็นจำนวนร้อยละ 20 ของจำนวนเงินที่เบิกไปแล้วพร้อมดอกเบี้ยร้อยละ 5 (ห้า) ต่อปี (ดอกเบี้ยนับตั้งแต่วันที่ได้รับเงินทุนสนับสนุนงานวิจัยงวดที่ 1) จนกว่าจะครบจำนวน

**ข้อ 6.** ก่อนครบกำหนดสัญญา “ผู้รับทุน” ต้องดำเนินการดังต่อไปนี้

6.1 จัดทำรายงานผลการวิจัยฉบับสมบูรณ์ และบทความฉบับสมบูรณ์ตามแบบฟอร์มที่มหาวิทยาลัยกำหนดในรูปแบบอิเล็กทรอนิกส์ (ไฟล์ PDF) จำนวน 1 ชุด พร้อมจัดส่งไฟล์มาที่ research.neu@neu.ac.th

6.2 รวบรวมหลักฐานการเงินและค่าใช้จ่ายต่างๆ เสนอสำนักคลังและงบประมาณ ทั้งนี้หลักฐานการเงินและการเบิกค่าใช้จ่ายให้เป็นไปตามประกาศมหาวิทยาลัยภาคตะวันออกเฉียงเหนือ เรื่อง เกณฑ์การคิดงบประมาณโครงการวิจัย มหาวิทยาลัยภาคตะวันออกเฉียงเหนือ

6.3 ต้องนำผลการวิจัยตีพิมพ์ในวารสารวิชาการที่ปรากฏในฐานข้อมูล TCI กลุ่ม 1 หรือ Scopus หรือตามประกาศ ก.พ.อ. หรือระเบียบคณะกรรมการการอุดมศึกษาว่าด้วย หลักเกณฑ์การพิจารณาวารสารทางวิชาการสำหรับการเผยแพร่ผลงานทางวิชาการ พ.ศ. 2556 หรือหลักฐานแสดงถึงผลงานได้รับการจดอนุสิทธิบัตรหรือสิทธิบัตร

6.4 สำเนาวารสารหรือหนังสือตอบรับหรือหลักฐานใดๆ ที่แสดงถึงการตอบรับการตีพิมพ์ที่แสดงว่าจะสามารถดำเนินการได้ตาม ข้อ 6.3 จำนวน 1 ชุด และเป็นรูปแบบอิเล็กทรอนิกส์ 1 ชุด

6.5 รวบรวมผลงานตามข้อ 6.1 ถึง 6.4 ส่งไปยังสำนักวิจัยและบริการวิชาการ มหาวิทยาลัยภาคตะวันออกเฉียงเหนือ

 **ข้อ 7.** รายงานผลการวิจัยและข้อมูลต่าง ๆ ที่ได้รับจาการวิจัยตามสัญญานี้ ไม่ว่าจะเป็นลิขสิทธิ์หรือสิทธิบัตร “ผู้รับทุน” ยินยอมให้ตกเป็นกรรมสิทธิ์ของมหาวิทยาลัยภาคตะวันออกเฉียงเหนือ “ผู้รับทุน” ไม่มีสิทธิ์ที่จะนำไปตีพิมพ์เผยแพร่ซ้ำ ดัดแปลง หรือสำเนารายงานการวิจัยในโครงการนี้ก่อนที่จะได้รับอนุมัติเป็นหนังสือจาก “ผู้ให้ทุน”

 **ข้อ 8.** ในกรณีที่ “ผู้รับทุน” จะนำผลการวิจัยที่ได้รับทุนสนับสนุนงานวิจัยจาก “ผู้ให้ทุน” ตามสัญญานี้ไม่ว่าจะทำสำเร็จแล้วบางส่วน หรือสมบูรณ์แล้ว ซึ่งต้องได้รับอนุมัติเป็นหนังสือจากผู้ให้ทุนตามข้อ 7 นั้น ไปลงพิมพ์เผยแพร่ในเอกสารหรือสิ่งพิมพ์ใด “ผู้รับทุน” รับรองว่าจะลงข้อความประกาศกิตติคุณ ดังนี้ “โครงการงานวิจัยได้รับทุนสนับสนุนงานวิจัยจากมหาวิทยาลัยภาคตะวันออกเฉียงเหนือ”

 **ข้อ 9.** ในกรณีที่ “ผู้รับทุน” ผิดสัญญา ข้อใดข้อหนึ่งข้างต้น “ผู้รับทุน” ยินยอมให้ “ผู้ให้ทุน” ยกเลิกสัญญาและเรียกเงินตลอดจนอุปกรณ์การวิจัยและเครื่องมือวิจัยอื่นๆ คืนจาก “ผู้รับทุน” ทั้งนี้หาก “ผู้รับทุน” จะต้องคืนเงินทุนที่เบิกไปแล้วทั้งหมด โดย “ผู้ให้ทุน” จะทำการหักจากเงินเดือนผู้รับทุนเป็นรายเดือน อย่างน้อยเป็นจำนวนร้อยละ 20 ของจำนวนเงินที่เบิกไปแล้วพร้อมดอกเบี้ยร้อยละ 5 (ห้า) ต่อปี (ดอกเบี้ยนับตั้งแต่วันที่ได้รับเงินทุนสนับสนุนงานวิจัยงวดที่ 1) จนกว่าจะครบจำนวน

 **ข้อ 10.** ถ้า “ผู้รับทุน” ลาออกจากการเป็นอาจารย์ หรือบุคลากรของมหาวิทยาลัยภาคตะวันออกเฉียงเหนือ “ผู้รับทุน” ต้องคืนเงินที่เบิกไปแล้วทั้งหมดให้แก่ “ผู้ให้ทุน” ก่อนสถานะภาพการเป็นอาจารย์หรือบุคลากรของมหาวิทยาลัยภาคตะวันออกเฉียงเหนือจะสิ้นสุดลง หากไม่สามารถชำระเงินคืนได้ ผู้รับทุนยินยอมให้มหาวิทยาลัยหักจากเงินชดเชยหรือเงินจากกองทุนสวัสดิการจนกว่าจะครบจำนวน

**ข้อ 11.** คู่สัญญาตกลงกันให้ถือว่าเอกสารต่าง ๆ แนบท้ายสัญญาซึ่งคู่สัญญาได้ลงนามกำกับไว้ทุกแผ่น เป็นส่วนหนึ่งของสัญญานี้ด้วย

 ในกรณีที่ข้อความในเอกสารท้ายสัญญาขัดแย้งกับข้อความในสัญญานี้ให้ใช้ข้อความในสัญญานี้บังคับและในกรณีที่มีข้อความในเอกสารท้ายสัญญาขัดแย้งกันเอง ให้คู่สัญญาของฝ่ายทำความตกลงกันเพื่อปฏิบัติให้เป็นไปตามเจตนารมณ์ของสัญญานี้

 **ข้อ 12.** “ผู้รับทุน” ได้รับทราบและเข้าใจระเบียบและเงื่อนไขการรับทุนตามสัญญานี้โดยตลอดและยินยอมปฏิบัติตามระเบียบดังกล่าวอย่างเคร่งครัด

 หนังสือสัญญารับเงินทุนสนับสนุนงานวิจัยนี้ทำขึ้น 2 ฉบับ โดยมอบให้แก่ “ผู้ให้ทุน”ยึดถือไว้ 1 ฉบับและ “ผู้รับทุน” ยึดถือไว้ 1 ฉบับ

 คู่สัญญาได้อ่านและเข้าใจข้อความในสัญญานี้โดยตลอดดีถูกต้องตรงกันแล้วจึงลงลายมือชื่อไว้เป็นหลักฐานสำคัญต่อหน้าพยาน

(ลงชื่อ)...................................................................ผู้ให้ทุน

(..................................................................)

**ผู้ปฏิบัติหน้าที่แทนอธิการบดี**

(ลงชื่อ)...................................................................ผู้รับทุน

(..................................................................)

**หัวหน้าโครงการวิจัย**

(ลงชื่อ)...................................................................พยาน

(..................................................................)

**ผู้อำนวยการสำนักคลังและงบประมาณ**

(ลงชื่อ)...................................................................พยาน

(..................................................................)

**ผู้อำนวยการสำนักวิจัยและบริการวิชาการ**